สหรัฐฯวิกฤติ ทำสถิติโลก ตายวันเดียวเกิน 2 พัน ติดโควิดจ่อเลยครึ่งล้าน
สหรัฐฯยังวิกฤติ มีผู้เสียชีวิตจากโรคโควิด วันเดียวเกินกว่า 2 พันศพ ทำสถิติสูงสุดในโลก อีกทั้งยอดสะสมเหยื่อโควิดกำลังจะแซงอิตาลี ขึ้นมาเป็นอันดับ 1 แล้ว ส่วนยอดติดโควิดก็จ่อเลยครึ่งล้านเมื่อ 11 เมษายน 63 สำนักข่าวต่างประเทศและบีบีซี เปิดเผยสถานการณ์ระบาดของเชื้อไวรัสโคโรนาสายพันธุ์ใหม่ หรือโควิด-19 ในประเทศสหรัฐฯจนกลายเป็นประเทศที่มีผู้ติดเชื้อสูงสุดในโลกว่า ตามรายงานของมหาวิทยาลัยจอห์น ฮอปกินส์ในสหรัฐฯ ระบุ จำนวนผู้เสียชีวิตจากการติดเชื้อโควิด ในช่วง 24 ชั่วโมงล่าสุด พุ่งสูงถึง 2108 ศพ จนถือเป็นการทำสถิติโลกที่มียอดผู้เสียชีวิตจากโรคโควิด-19 สูงสุดภายในวันเดียวนอกจากนั้น ยอดสะสมผู้เสียชีวิตด้วยโรคโควิด-19 ในสหรัฐฯก็กำลังจะแซงอิตาลีที่ครองอันดับหนึ่งที่มีเหยื่อโควิดสูงสุดในโลกมาหลายสัปดาห์ ภายในเร็วๆ นี้ เนื่องจากยอดสะสมเหยื่อโควิดในสหรัฐฯได้พุ่งขึ้นมาอยู่ที่ 18637 ศพแล้ว ส่วนอิตาลี อยู่ที่ 18849 ศพขณะเดียวกัน ยอดสะสมผู้ติดเชื้อโควิดในสหรัฐฯ กำลังจะเลย 5 แสนคนเต็มที โดยยอดติดเชื้ออยู่ที่ 499252 รายแล้ว ยังอยู่ในอันดับหนึ่งประเทศที่มีผู้ติดเชื้อสูงสุดของโลก ส่วนสเปน ยอดสะสมผู้ติดเชื้อ 158273 ราย และอิตาลี ติดเชื้ออยู่ที่ 147577 รายด้านประธานาธิบดีโดนัลด์ ทรัมป์แห่งสหรัฐฯ ออกมากลับคำที่เคยคาดการณ์ว่าจะมีผู้เสียชีวิตจากโรคโควิดในสหรัฐฯมากถึงราว 100000 ศพ โดยล่าสุด ทรัมป์ กล่าวว่า เขาคาดหวังจำนวนผู้เสียชีวิตจากโควิดในสหรัฐฯจะต่ำกว่าที่คาดการณ์ไว้ในเบื้องต้น ว่าอาจถึงหนึ่งแสนศพ
สหรัฐฯยังวิกฤติ มีผู้เสียชีวิตจากโรคโควิด วันเดียวเกินกว่า 2 พันศพ ทำสถิติสูงสุดในโลก อีกทั้งยอดสะสมเหยื่อโควิดกำลังจะแซงอิตาลี ขึ้นมาเป็นอันดับ 1แล้ว ส่วนยอดติดโควิดก็จ่อเลยครึ่งล้าน 
โควิด-19,ไวรัสโคโรน่า,ไวรัสโคโรนา,โควิดสหรัฐ,ยอดผู้ติดเชื้อโควิด-19,สหรัฐ,ไฮไลต์ไวรัสโคโรน่า